Legislatívne uznesenie Európskeho parlamentu o iniciatíve Spolkovej republiky Nemecko, Španielskeho kráľovstva, Francúzskej republiky, Talianskej republiky a Spojeného kráľovstva Veľkej Británie a Severného Írska na účely prijatia rozhodnutia Rady o ochrane eura proti falšovaniu ustanovením Europolu ako ústredného úradu na boj proti falšovaniu eura (14811/2004 - C6-0221/2004 - 2004/0817(CNS))



Úradný vestník 033 E , 09/02/2006 S. 0132 - 0136



P6_TA(2005)0084 Určenie Europolu ako ústredného úradu boja proti falšovaniu eura * Legislatívne uznesenie Európskeho parlamentu o iniciatíve Spolkovej republiky Nemecko, Španielskeho kráľovstva, Francúzskej republiky, Talianskej republiky a Spojeného kráľovstva Veľkej Británie a Severného Írska na účely prijatia rozhodnutia Rady o ochrane eura proti falšovaniu ustanovením Europolu ako ústredného úradu na boj proti falšovaniu eura (14811/2004 — C6-0221/2004 — 2004/0817(CNS)) (Konzultačný postup) Európsky parlament, - so zreteľom na iniciatívu Spolkovej republiky Nemecko, Španielskeho kráľovstva, Francúzskej republiky, Talianskej republiky a Spojeného kráľovstva Veľkej Británie a Severného Írska (14811/2004) [1], - so zreteľom na článok 30 ods. 1 písm. c) a článok 34 ods. 2 písm. c) Zmluvy o EÚ, - so zreteľom na článok 39 ods. 1 Zmluvy o EÚ, v súlade s ktorým Rada konzultovala s Parlamentom (C6-0221/2004), - so zreteľom na články 93 a 51 rokovacieho poriadku, - so zreteľom na správu Výboru pre občianske slobody, spravodlivosť a vnútorné veci a stanovisko Výboru pre hospodárske a menové veci (A6-0079/2005), 1. schvaľuje zmenené a doplnené znenie iniciatívy Spolkovej republiky Nemecko, Španielskeho kráľovstva, Francúzskej republiky, Talianskej republiky a Spojeného kráľovstva Veľkej Británie a Severného Írska; 2. vyzýva Radu, aby zodpovedajúco zmenila text; 3. vyzýva Radu, aby informovala Parlament, ak má v úmysle odchýliť sa od textu schváleného Parlamentom; 4. vyzýva Radu, aby v prípade, ak má v úmysle podstatne zmeniť a doplniť iniciatívu Spolkovej republiky Nemecko, Španielskeho kráľovstva, Francúzskej republiky, Talianskej republiky a Spojeného kráľovstva Veľkej Británie a Severného Írska, opätovne konzultovala s Parlamentom; 5. poveruje svojho predsedu, aby túto pozíciu odovzdal Rade a Komisii, a vládam Spolkovej republiky Nemecko, Španielskeho kráľovstva, Francúzskej republiky, Talianskej republiky a Spojeného kráľovstva Veľkej Británie a Severného Írska. TEXT NAVRHNUTÝ SPOLKOVOU REPUBLIKOU NEMECKO, ŠPANIELSKYM KRÁĽOVSTVOM, FRANCÚZSKOU REPUBLIKOU, TALIANSKOU REPUBLIKOU A SPOJENÝM KRÁĽOVSTVOM VEĽKEJ BRITÁNIE A SEVERNÉHO ÍRSKA | POZMEŇUJÚCE A DOLPŇUJÚCE NÁVRHY PARLAMENTU | Pozmeňujúci a doplňujúci návrh 1 Odôvodnenie 1 (1) Keďže euro sa ako zákonná mena 12 členských štátov stále viac stáva svetovou menou, a preto sa stáva aj hlavným cieľom medzinárodných organizácií falšovateľov. | (1) Keďže euro ako zákonná mena 12 členských štátov postupne nadobudlo mimoriadny svetový význam a preto je falšovanie eura hlavným cieľom domácich a medzinárodných zločineckých organizácií pôsobiacich v rámci aj mimo Európskej únie. | Pozmeňujúci a doplňujúci návrh 2 Odôvodnenie 2 (2) Euro sa stalo cieľom falšovateľov z tretích krajín. | vypúšťa sa | Pozmeňujúci a doplňujúci návrh 3 Odôvodnenie 3a (nové) | (3a) Jednotlivé členské štáty ako také nemôžu poskytnúť euru primeranú ochranu, pretože bankovky a mince eura obiehajú mimo územia členských štátov, ktoré patria do menovej únie. | Pozmeňujúci a doplňujúci návrh 4 Odôvodnenie 3b (nové) | (3b) Je potrebné zintenzívniť spoluprácu medzi členskými štátmi navzájom a medzi členskými štátmi a Europolom s cieľom posilniť systém ochrany eura mimo územia Európskej únie. | Pozmeňujúci a doplňujúci návrh 5 Odôvodnenie 4 (4) Dohovor o predchádzaní falšovania meny, ktorý bol dohodnutý 20. apríla 1929 v Ženeve (ďalej len "Ženevský dohovor"), by sa mal podľa podmienok európskej integrácie uplatňovať účinnejšie. | (4) Medzinárodný dohovor o potlačení falšovania meny, ktorý bol dohodnutý 20. apríla 1929 v Ženeve (ďalej len "Ženevský dohovor") a k nemu pripojený protokol, by sa mali uplatňovať účinnejšie na účely zabezpečenia rozsiahlej, efektívnej a dôslednej ochrany eura. | Pozmeňujúci a doplňujúci návrh 6 Odôvodnenie 5 (5) Tretie krajiny potrebujú ústredný kontakt pre informácie o falzifikátoch eura a všetky informácie o falzifikátoch eura by sa mali na účely analýzy zhromažďovať v Europole. | (5) Tretie krajiny potrebujú ústredný kontakt pre informácie o falzifikátoch eura a všetky informácie o falzifikátoch eura by sa mali na účely analýzy zhromažďovať v Europole spoločne a v úzkej spolupráci s vnútroštátnymi ústrednými úradmi členských štátov. | Pozmeňujúci a doplňujúci návrh 7 Odôvodnenie 6 (6) So zreteľom na nariadenie Rady (ES) č. 1338/2001 z 28. júna 2001 stanovujúce opatrenia nevyhnutné na ochranu eura proti falšovaniu, Rada považuje za vhodné, aby sa všetky členské štáty stali zmluvnými stranami Ženevského dohovoru a zriadili ústredné úrady v zmysle článku 12 dohovoru. | (6) So zreteľom na rámcové rozhodnutie Rady z 29. mája 2000 o zvýšenej ochrane pred falšovaním prostredníctvom pokút a ďalších trestných sankcií v súvislosti so zavádzaním eura [2] a so zreteľom na nariadenie Rady (ES) č. 1338/2001 z 28. júna 2001 stanovujúce opatrenia nevyhnutné na ochranu eura proti falšovaniu, Rada považuje za vhodné, aby sa všetky členské štáty stali zmluvnými stranami Ženevského dohovoru a zriadili ústredné úrady v zmysle článku 12 dohovoru. | Pozmeňujúci a doplňujúci návrh 8 Odôvodnenie 7 (7) Rada považuje za vhodné ustanoviť Europol ako ústredný úrad na boj proti falšovaniu eura v zmysle článku 12 Ženevského dohovoru, | (7) Rada považuje za vhodné ustanoviť Europol ako ústredný úrad na boj proti falšovaniu eura (úloha, ktorú bude vykonávať v úzkej spolupráci s vnútroštátnymi ústrednými úradmi členských štátov) v zmysle článku 12 Ženevského dohovoru, | Pozmeňujúci a doplňujúci návrh 9 Článok 1 odsek 1 1. Pre členské štáty, ktoré sú zmluvnými stranami Ženevského dohovoru, a to Rakúsko, Belgicko, Česká republika, Dánsko, Fínsko, Francúzsko, Nemecko, Grécko, Maďarsko, Írsko, Taliansko, Luxembursko, Holandsko, Poľsko, Portugalsko, Španielsko, Švédsko a Spojené kráľovstvo, vystupuje Europol v súlade s vyhlásením uvedeným v prílohe k tomuto rozhodnutiu (ďalej len "vyhlásenie") ako ústredný úrad na boj proti falšovaniu eura v zmysle článku 12 prvej vety Ženevského dohovoru. Pokiaľ ide o falšovanie všetkých ostatných mien a funkcie ústredného úradu, ktorými nebol Europol podľa vyhlásenia poverený, zostávajú v platnosti existujúce právomoci vnútroštátnych ústredných úradov. | 1. Pre všetky členské štáty vystupuje Europol v súlade s vyhlásením uvedeným v prílohe k tomuto rozhodnutiu (ďalej len "vyhlásenie") ako ústredný úrad Európskej únie na ochranu eura pred falšovaním v zmysle článku 12 prvej vety Ženevského dohovoru spoločne a v úzkej spolupráci s vnútroštátnymi ústrednými úradmi členských štátov. Pokiaľ ide o falšovanie všetkých ostatných mien a funkcie ústredného úradu, ktorými bol alebo nebol Europol podľa vyhlásenia poverený, zostávajú v platnosti existujúce právomoci vnútroštátnych ústredných úradov. | Pozmeňujúci a doplňujúci návrh 10 Článok 1 odsek 2 2. Členské štáty, ktoré ešte nie sú zmluvnými stranami Ženevského dohovoru, najmä Cyprus, Estónsko, Lotyšsko, Litva, Malta, Slovensko a Slovinsko pristúpia k Ženevskému dohovoru. Po pristúpení k Ženevskému dohovoru ustanovia Europol v súlade s vyhlásením za ústredný úrad na boj proti falšovaniu eura v súlade s článkom 12, prvou vetou Ženevského dohovoru. | vypúšťa sa | Pozmeňujúci a doplňujúci návrh 11 Článok 2 odsek 1 1. Vlády členských štátov, ktoré sú zmluvnými stranami Ženevského dohovoru, vydajú vyhlásenie a poveria zástupcu Spolkovej republiky Nemecko, aby postúpil vyhlásenia generálnemu tajomníkovi Organizácie Spojených národov. | 1. Vlády členských štátov vydajú vyhlásenie a poveria zástupcu Spolkovej republiky Nemecko, aby postúpil vyhlásenia generálnemu tajomníkovi Organizácie Spojených národov. | Pozmeňujúci a doplňujúci návrh 12 Článok 2 odsek 2 2. Vlády členských štátov, ktoré ešte nie sú zmluvnými stranami Ženevského dohovoru, v prípade pristúpenia bez zbytočného odkladu vydajú vyhlásenie a poveria zástupcu Spolkovej republiky Nemecko, aby postúpil vyhlásenie generálnemu tajomníkovi Organizácie Spojených národov. | vypúšťa sa | Pozmeňujúci a doplňujúci návrh 13 Príloha, prvá úvodná veta ... členský štát Európskej únie, poveruje Európsky policajný úrad (ďalej len "Europol") bojovať proti falšovaniu eura. | ... členský štát Európskej únie, poveruje Európsky policajný úrad (ďalej len "Europol"), aby vystupoval ako ústredný výkonný orgán Európskej únie na boj proti falšovaniu eura na účely Ženevskej konvencie - úloha, ktorú vykonáva spoločne a v úzkej spolupráci s vnútroštátnymi ústrednými úradmi členských štátov. | Pozmeňujúci a doplňujúci návrh 14 Príloha bod 1.1. 1.1.Europol sústreďuje a spracováva v súlade s Dohovorom o Europole všetky príslušné informácie s cieľom uľahčiť vyšetrovanie, prevenciu a boj proti falšovaniu eura a tieto informácie bezodkladne postúpi vnútroštátnym ústredným úradom členských štátov EÚ. | 1.1.Europol sústreďuje a spracováva v súlade s Dohovorom o Europole a v úzkej spolupráci s vnútroštátnymi ústrednými úradmi členských štátov všetky príslušné informácie s cieľom uľahčiť vyšetrovanie, prevenciu a boj proti falšovaniu eura. | Pozmeňujúci a doplňujúci návrh 15 Príloha bod 1.5, úvodná veta 1.5.Okrem prípadov čisto miestneho záujmu, Europol, pokiaľ to pokladá za prospešné, oznámi ústredným úradom tretích krajín: | 1.5.Okrem prípadov čisto miestneho záujmu, Europol, pokiaľ to pokladá za prospešné a berúc do úvahy ustanovenia obsiahnuté v akte Rady z 12. marca 1999, ktorým sa prijímajú pravidlá upravujúce prenos osobných údajov Europolom do tretích štátov a orgánom tretích štátov [3], oznámi ústredným úradom tretích krajín: | Pozmeňujúci a doplňujúci návrh 16 Príloha bod 1.7 1.7V prípade, že Europol nemôže vykonať úlohy uvedené v bodoch 1.1 až 1.6 v súlade s Dohovorom o Europole, vnútroštátne ústredné úrady členských štátov si ponechajú právomoc. | vypúšťa sa | Pozmeňujúci a doplňujúci návrh 17 Príloha bod 1a (nový) | 1aPrávomoci pridelené Europolu na účely ochrany eura pred falšovaním v rámci Ženevského dohovoru sa vykonávajú spolu s právomocami, ktoré vykonávajú vnútroštátne ústredné úrady členských štátov EÚ a v úzkej spolupráci s týmito úradmi. | Pozmeňujúci a doplňujúci návrh 18 Príloha bod 2 2.Pokiaľ ide o falšovanie všetkých ostatných mien a funkcie ústredného úradu, ktorými nebol Europol poverený v súlade s bodom 1, zostávajú v platnosti existujúce právomoci vnútroštátnych ústredných úradov. | 2.Pokiaľ ide o opatrenia na ochranu pred falšovaním všetkých ostatných mien, zostávajú v platnosti existujúce právomoci vnútroštátnych ústredných úradov. | [1] Zatiaľ neuverejnená v úradnom vestníku. [2] Ú. v. ES L 140, 14.6.2000, s. 1. [3] Ú. v. ES C 88, 30.3.1999, s. 1. --------------------------------------------------